ddrg/super_eurlex huggingface dataset:
(6)

Asetuksessa (EY) N:o 726/2004 säädetään lääkkeitä koskevista unionin lupamenettelyistä. Kun lääkkeet on hyväksytty unionissa, ne ovat potilaiden saatavilla Pohjois-Irlannissa. On kuitenkin mahdollista, että Yhdistyneen kuningaskunnan toimivaltaiset viranomaiset myöntävät jollekin lääkkeelle myyntiluvan muiden Yhdistyneen kuningaskunnan osien kuin Pohjois-Irlannin osalta ennen kuin samalle lääkkeelle on myönnetty myyntilupa unionissa. Tällaisissa poikkeustapauksissa ja sen varmistamiseksi, että Pohjois-Irlannissa olevilla potilailla on mahdollisuus saada kyseisiä lääkkeitä samaan aikaan kuin potilaiden muissa Yhdistyneen kuningaskunnan osissa, Pohjois-Irlannin osalta toimivien Yhdistyneen kuningaskunnan toimivaltaisten viranomaisten olisi voitava tilapäisesti toimittaa kyseisiä lääkkeitä Pohjois-Irlannissa oleville potilaille, kunnes myyntilupa on myönnetty tai evätty unionissa. Jotta voidaan varmistaa asetuksessa (EY) N:o 726/2004 säädetyn keskitetyn myyntilupien myöntämismenettelyn täysi toimivuus, kyseisten väliaikaisten lupien olisi oltava ajallisesti rajattuja ja niiden voimassaolon olisi päätyttävä, kun komissio tekee päätöksen kyseisen lääkkeen myyntiluvan myöntämisestä tai epäämisestä.
(2)

Kanaalin alittava kiinteä yhteys on kaksi rinnakkaistunnelia käsittävä rautatieyhteys Englannin kanaalin alla Coquellesin (Pas-de-Calais, Ranska) ja Folkestonen (Kent, Yhdistynyt kuningaskunta) välillä. Siinä on huoltotunneli, ja sen molemmissa päissä on terminaalialueet, joilla valvotaan tunneleihin pääsyä ja niistä poistumista. Sillä on kyseisten infrastruktuurien vuoksi samat ominaisuudet kuin Ranskan ja Yhdistyneen kuningaskunnan välisellä meriyhteydellä, jonka kahdessa terminaalissa tehdään rajatarkastuksia. Meriyhteys ja kanaalin alittava kiinteä yhteys mahdollistavat Englannin kanaalin ylityksen samoin edellytyksin.
(10)

Jotta voidaan hyvissä ajoin arvioida uudelleen elohopeattomien korvaavien lamppujen saatavuutta tämän poikkeuksen piiriin kuuluvien erilaisten lampputyyppien osalta, on aiheellista myöntää poikkeus rajoitetuksi ajaksi, eli kolmeksi vuodeksi. Tiettyjen lamppuluokkien, eli valoa näkymättömällä aallonpituudella säteilevien lamppujen (liitteen III uusi poikkeus 2 b 4 II) ja hätävalaisimien (liitteen III uusi poikkeus 2 b 4 III), osalta on kuitenkin saatavilla riittävästi tietoa siitä, että korvaaminen on teknisistä syistä mahdoton toteuttaa lähivuosina, ja kyseisten lamppuluokkien osalta olisi perusteltua asettaa viiden vuoden voimassaoloaika direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
(8)

Sen vuoksi on aiheellista uusia osa poikkeuksesta 4 b I ja numeroida se uudelleen poikkeukseksi 4 b direktiivin 2011/65/EU 5 artiklan 2 kohdan ensimmäisen alakohdan mukaisesti enintään viideksi vuodeksi. Tässä uusitussa poikkeuksessa on oltava tarkistettu sanamuoto, jolla poikkeuksen soveltamisalaa rajataan entisestään. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
(7)

Uusimista koskevien hakemusten arvioinnissa, jossa otettiin huomioon korvaavien aineiden saatavuus ja korvaamisen sosioekonomiset vaikutukset, tultiin siihen tulokseen, että elohopean korvaaminen tai poistaminen poikkeuksen soveltamisalaan kuuluvissa käyttötarkoituksissa on tällä hetkellä teknisesti mahdotonta. Poikkeusta voidaan korvaamismahdollisuuksien myötä rajoittaa tulevaisuudessa, joten nykyinen poikkeus 4 f on kuitenkin asianmukaista uusia ainoastaan kolmen vuoden ajaksi. Arvioinnissa todettiin myös, että on mahdollista määritellä tarkemmin käyttötarkoitukset, joiden osalta poikkeus voidaan uusia direktiivin 2011/65/EU 5 artiklan 1 kohdan a alakohdassa säädettyjen kriteerien mukaisesti niiden tietyn toiminnon tai käyttötarkoituksen vuoksi, kuten suurpaine-elohopealamppujen, joita käytetään projektoreissa ja kasvivalaistuksessa ja jotka säteilevät ultraviolettivaloa. Tällaisten tiettyjen käyttötarkoitusten osalta poikkeus olisi uusittava enintään viideksi vuodeksi. Arviointiin sisältyi direktiivin 2011/65/EU 5 artiklan 7 kohdan mukaisia sidosryhmien kuulemisia. Kuulemisen yhteydessä saadut kommentit julkistettiin asiaa koskevalla verkkosivustolla.
(9)

Sen vuoksi on aiheellista uusia poikkeus direktiivin 2011/65/EU 5 artiklan 2 kohdan ensimmäisen alakohdan mukaisesti enintään viideksi vuodeksi tarkistetulla sanamuodolla, jolla vahvistetaan poikkeuksen rajoitettu soveltamisala. Direktiivin 2011/65/EU 5 artiklan 6 kohdan mukaisesti nykyisen poikkeuksen 4 a voimassaoloajan olisi oltava 12 kuukautta. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
2 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 2022. Niiden on viipymättä toimitettava nämä säännökset kirjallisina komissiolle.

Jäsenvaltioiden on sovellettava näitä säännöksiä 1 päivästä lokakuuta 2022.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
(9)

Sen vuoksi on aiheellista uusia poikkeus direktiivin 2011/65/EU 5 artiklan 2 kohdan ensimmäisen alakohdan mukaisesti kolmeksi vuodeksi tarkistetulla sanamuodolla, jolla vahvistetaan poikkeuksen rajoitettu soveltamisala, jotta voidaan kerätä lisätietoja vaihtoehdoista, joilla kyseisen poikkeuksen soveltamisalaan kuuluvat lampputyypit voidaan korvata. Direktiivin 2011/65/EU 5 artiklan 6 kohdan mukaisesti nykyisen poikkeuksen 2 b 3 voimassaoloajan olisi oltava 12 kuukautta. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
(9)

Näin ollen on aiheellista uusia poikkeus direktiivin 2011/65/EU 5 artiklan 2 kohdan ensimmäisen kohdan mukaisesti saman direktiivin liitteessä III olevien 4 c, 4 c I, 4 c II ja 4 c III kohdan osalta enintään viideksi vuodeksi, koska luotettavia korvaavia aineita ei ole tällä hetkellä saatavilla. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
(10)

Sen vuoksi on aiheellista uusia poikkeus kolmeksi vuodeksi direktiivin 2011/65/EU 5 artiklan 2 kohdan ensimmäisen alakohdan mukaisesti ainoastaan niissä sähkö- ja elektroniikkalaitteissa käytettävien lamppujen osalta, jotka on saatettu markkinoille ennen tämän direktiivin hyväksymistä. Direktiivin 2011/65/EU 5 artiklan 2 kohdan ensimmäisen alakohdan mukaisesti poikkeuksen voimassaololla tuskin on kielteisiä vaikutuksia innovointiin.
(9)

Näin ollen on aiheellista hyväksyä poikkeuksen uusiminen enintään viideksi vuodeksi direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
(10)

Sen vuoksi on aiheellista uusia poikkeus enintään viideksi vuodeksi direktiivin 2011/65/EU 5 artiklan 2 kohdan ensimmäisen alakohdan mukaisesti niiden erityiskäyttöön tarkoitettujen pienloistelamppujen osalta, jotka on suunniteltu säteilemään pääasiassa ultraviolettivaloa, koska luotettavia vaihtoehtoja ei ole tällä hetkellä saatavilla. Kaikkien muiden erityiskäyttöön tarkoitettujen pienloistelamppujen luokkaan kuuluvien pienloistelamppujen osalta poikkeus olisi uusittava kolmeksi vuodeksi, jotta toimiala voi laatia yksityiskohtaisia tietoja, joilla perustellaan poikkeuksen jatkaminen tiettyjen erityislamppuluokkien osalta, noudattaen direktiivin tavoitetta, jonka mukaan poikkeusten soveltamisalaa ja kestoa olisi rajoitettava. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
2 artikla

Saattaminen osaksi kansallista lainsäädäntöä

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 14 päivänä maaliskuuta 2023. Niiden on viipymättä ilmoitettava tästä komissiolle.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
10)

’julkishallinnon toimijalla’ jäsenvaltiossa kansallisen lainsäädännön mukaisesti sellaiseksi tunnustettua toimijaa, lukuun ottamatta oikeuslaitosta, parlamentteja tai keskuspankkeja, ja joka täyttää seuraavat kriteerit: a) se on perustettu tyydyttämään yleisen edun mukaisia tarpeita, eikä sillä ole teollista tai kaupallista luonnetta; b) se on oikeushenkilö tai sillä on lain nojalla oikeus toimia toisen sellaisen toimijan puolesta, joka on oikeushenkilö; c) sen rahoituksesta suurin osa on peräisin valtion viranomaisilta tai muilta keskustason julkisoikeudellisilta laitoksilta, sen johto on näiden viranomaisten tai laitosten valvonnan alainen, tai valtion viranomaiset tai muut keskustason julkisoikeudelliset laitokset nimittävät yli puolet sen hallinto-, johto- tai valvontaelimen jäsenistä; d) sillä on valtuudet osoittaa luonnollisille henkilöille tai oikeushenkilöille hallinnollisia tai sääntelyyn liittyviä päätöksiä, jotka vaikuttavat näiden oikeuksiin liittyen henkilöiden, tavaroiden, palvelujen tai pääoman liikkuvuuteen rajojen yli.
(45)

Samalla, kun tällä direktiivillä pyritään vahvistamaan sitovien toimenpiteiden muodossa olevat vähimmäisvaatimukset hallintoelinten sukupuolijakauman parantamiseksi, on toissijaisuusperiaatteen mukaisesti tärkeää tunnustaa eri lähestymistapojen hyväksyttävyys ja tunnustaa sellaisten tällä politiikan alalla jo toteutettujen tiettyjen olemassa olevien kansallisten toimenpiteiden tehokkuus, joilla on saatu aikaan tyydyttäviä tuloksia. Joissain jäsenvaltioissa on siis jo toteutettu toimia naisten ja miesten tasapuolisemman edustuksen varmistamiseksi hallintoelimissä hyväksymällä sitovia toimenpiteitä, jotka katsotaan yhtä tehokkaiksi kuin tässä direktiivissä säädetyt toimenpiteet. Kyseisten jäsenvaltioiden olisi voitava olla soveltamatta tässä direktiivissä asetettuja vaatimuksia koskien ehdokkaiden valitsemista nimitettäväksi tai valittavaksi hallintoelimen jäseneksi ja tapauksen mukaan vaatimuksia yksittäisten määrällisten tavoitteiden asettamisesta, edellyttäen, että tässä direktiivissä säädetyt soveltamatta jättämisen edellytykset täyttyvät. Tällaisissa tapauksissa, joissa jäsenvaltiot ovat ottaneet kansallisessa lainsäädännössä käyttöön tällaisia toimenpiteitä, tässä direktiivissä vahvistettuja hallintoelimen jäsenten erityistä määrää koskevia pyöristämissääntöjä olisi noudatettava soveltuvin osin tämän direktiivin mukaisten kansallisen lainsäädännön arvioimiseksi. Jäsenvaltiossa, jossa tällaista soveltamatta jättämistä sovelletaan, olisi katsottava, että tässä direktiivissä säädetyt tavoitteet on saavutettu, ja siten tässä direktiivissä säädetyt tavoitteet, jotka liittyvät toimivaan johtoon kuulumattomiin hallintoelimen jäseniin tai kaikkiin hallintoelimen jäseniin, eivät korvaa asiaan kuuluvia kansallisia toimenpiteitä eikä niitä lisätä asiaan kuuluviin kansallisiin toimenpiteisiin.
(5)

Euroopan sosiaalisten oikeuksien pilarin, jäljempänä ’pilari’, – jota koskeva julistus annettiin 17 päivänä marraskuuta 2017 Göteborgissa – II luvussa vahvistetaan periaatteet, jotka osoittavat, miten voidaan saavuttaa oikeudenmukaiset työolot. Pilarin periaatteessa nro 6 vahvistetaan työntekijöiden oikeus oikeudenmukaiseen palkkaan, joka mahdollistaa kohtuullisen elintason. Siinä todetaan myös, että työntekijöiden on saatava riittävä vähimmäispalkka, joka tyydyttää työntekijän ja hänen perheensä tarpeet kansallisissa taloudellisissa ja sosiaalisissa olosuhteissa, ja samalla on turvattava työhön pääsy ja säilytettävä kannustimet työpaikan etsimiseen. Lisäksi siinä muistutetaan, että työssäkäyvien köyhyys on estettävä ja että kaikki palkat on vahvistettava avoimella ja ennustettavalla tavalla kansallisia käytäntöjä noudattaen ja työmarkkinaosapuolten itsenäisyyttä kunnioittaen. Pilarin periaatteessa nro 8 todetaan, että työmarkkinaosapuolia on kuultava talous-, työllisyys- ja sosiaalipolitiikkojen suunnittelussa ja täytäntöönpanossa kansallisia käytäntöjä noudattaen ja niitä on kannustettava neuvottelemaan ja tekemään työehtosopimuksia niiden kannalta merkityksellisissä asioissa ja että tällöin on kunnioitettava niiden itsenäisyyttä ja työtaisteluoikeutta.
7 artikla

2. Jäsenvaltiossa rekisteröimättömän ajoneuvon tai yrityksen vakavista tai toistuvista rikkomuksista, jotka vaarantavat vaarallisten aineiden kuljetusten turvallisuuden, on ilmoitettava sen jäsenvaltion toimivaltaisille viranomaisille, jossa ajoneuvo on rekisteröity tai yritys on perustettu.

Sen jäsenvaltion toimivaltaiset viranomaiset, jossa vakavat tai toistuvat rikkomukset on todettu, voivat pyytää sen jäsenvaltion toimivaltaisia viranomaisia, jossa ajoneuvo on rekisteröity tai yritys on perustettu, toteuttamaan asianmukaiset toimenpiteet laiminlyöjää tai laiminlyöjiä kohtaan.

Sen jäsenvaltion toimivaltaisten viranomaisten, jossa ajoneuvo on rekisteröity tai yritys on perustettu, on ilmoitettava sen jäsenvaltion toimivaltaisille viranomaisille, jossa rikkomukset todettiin, kaikista asianomaiseen liikenteenharjoittajaan tai yritykseen nähden toteutetuista toimenpiteistä.
3.

Konemestari, joka on pätevä toimimaan ensimmäisenä konemestarina aluksella, jonka pääkuljetuskoneiston teho on vähintään 3 000 kW, saa toimia konepäällikkönä aluksella, jonka pääkuljetuskoneiston teho on alle 3 000 kW, edellyttäen että pätevyyskirjassa on tästä asianmukainen merkintä.
37)

’ehtoja täyttämättömällä palautukseen oikeuttavalla yhtiöveron hyvityksellä’ mitä tahansa muuta veroa kuin ehdot täyttävää yhtiöveron hyvitystä, joka kertyy konserniyksikölle tai jonka se maksaa, ja a) joka voidaan palauttaa tällaisen konserniyksikön jakaman osingon tosiasialliselle edunsaajalle tällaisen osingon osalta tai jonka tosiasiallinen edunsaaja voi hyvittää muusta verovelasta kuin tällaisesta osingosta kannettavasta verovelasta; tai b) joka voidaan palauttaa osinkoa jakavalle yhtiölle, kun osinkoa jaetaan osakkeenomistajalle; tässä määritelmässä ’ehdot täyttävällä yhtiöveron hyvityksellä’ tarkoitetaan huomioitavaa veroa, joka kertyy konserniyksikölle, kiinteä toimipaikka mukaan lukien, tai jonka se maksaa ja joka voidaan palauttaa tai hyvittää konserniyksikön tai kiinteälle toimipaikalle kertyneen tai sen maksaman huomioitavan veron tapauksessa pääyksikön, jakaman osingon tosiasialliselle edunsaajalle siltä osin kuin palautus kuuluu maksaa tai hyvitys myönnetään: a) muulla lainkäyttöalueella kuin sillä, jolla huomioitavat verot on määrätty; b) osingon tosiasialliselle edunsaajalle, kun osinkoa verotetaan nimellisverokannalla, joka on yhtä korkea tai korkeampi kuin saatuun osinkoon sovellettava vähimmäisverokanta sen lainkäyttöalueen kansallisen lainsäädännön mukaisesti, joka on määrännyt huomioitavat verot konserniyksikölle; c) luonnolliselle henkilölle, joka on osingon tosiasiallinen edunsaaja ja jonka verotuksellinen kotipaikka on sillä lainkäyttöalueella, joka on määrännyt huomioitavat verot konserniyksikölle, ja johon sovelletaan nimellisverokantaa, joka on vähintään yhtä korkea kuin tavallisiin tuloihin sovellettava yleinen verokanta; tai d) julkisen vallan yksikölle, kansainväliselle järjestölle, kotimaiselle voittoa tavoittelemattomalle järjestölle, kotimaiselle eläkerahastolle, kotimaiselle sijoitusyksikölle, joka ei kuulu monikansalliseen konserniin tai suureen kotimaiseen konserniin, tai kotimaiselle henkivakuutusyhtiölle siltä osin kuin osinko on saatu kotimaisen eläkerahaston toiminnan yhteydessä ja sitä verotetaan samalla tavoin kuin eläkerahaston saamaa osinkoa; edellä d kohtaa sovellettaessa i) voittoa tavoittelemattoman järjestön tai eläkerahaston kotipaikka on lainkäyttöalueella, jos se on perustettu ja sitä hoidetaan kyseisellä lainkäyttöalueella; ii) sijoitusyksikön kotipaikka on lainkäyttöalueella, jos se on perustettu ja sitä säännellään kyseisellä lainkäyttöalueella; iii) henkivakuutusyhtiön kotipaikka on sillä lainkäyttöalueella, jolla se sijaitsee;
1)

korvataan 1 kohdan toisen alakohdan a alakohta seuraavasti: ”a) on järkevä hallinto- ja tilinpitokäytäntö, sähköistä tietojenkäsittelyä varten tarkoitetut valvonta- ja turvajärjestelyt, mukaan lukien koskien verkko- ja tietojärjestelmiä, jotka on perustettu ja joita hallinnoidaan Euroopan parlamentin ja neuvoston asetusta (EU) 2022/2554 (*1) noudattaen, sekä riittävät sisäiset tarkastusjärjestelmät, mukaan lukien erityisesti työntekijöiden henkilökohtaisia liiketoimia koskevat säännöt tai rahoitusvälineisiin omaan lukuun sijoittamiseksi tehtyjen sijoitusten omistusta tai hoitoa koskevat säännöt, joiden avulla voidaan vähintään varmistaa, että jokaisesta liiketoimesta, jossa yhteissijoitusyritys on ollut osallisena, voidaan jälkikäteen todentaa sen alkuperä, osapuolet, luonne sekä toteuttamisajankohta ja -paikka ja että rahastoyhtiön hoitamien yhteissijoitusyritysten varat sijoitetaan rahaston sääntöjen tai perustamisasiakirjojen sekä voimassa olevan lainsäädännön mukaisesti; (*1) Euroopan parlamentin ja neuvoston asetus (EU) 2022/2554, annettu 14 päivänä joulukuuta 2022, finanssialan digitaalisesta häiriönsietokyvystä ja asetusten (EY) N:o 1060/2009, (EU) N:o 648/2012, (EU) N:o 600/2014, (EU) N:o 909/2014 ja (EU) 2016/1011 muuttamisesta (EUVL L 333, 27.12.2022, s. 1).”;"
2 artikla

Saattaminen osaksi kansallista lainsäädäntöä

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 2023. Niiden on viipymättä toimitettava nämä säännökset kirjallisina komissiolle.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2.

Kirjaimet ”XX” on korvattava luvulla, joka vastaa radiolaitteen latauksen edellyttämää vähimmäistehoa, joka määrittää vähimmäistehon, joka latauslaitteen on vähintään tuotettava, jotta radiolaitetta voi ladata. Kirjaimet ”YY” on korvattava luvulla, joka vastaa radiolaitteen suurimman latausnopeuden saavuttamiseksi tarvittavaa tehoa, joka määrittää tehon, joka latauslaitteen on vähintään tuotettava, jotta radiolaitetta voi ladata suurimmalla latausnopeudella. Lyhenne ”USB PD” (USB Power Delivery) on esitettävä, jos radiolaite tukee kyseistä latausprotokollaa. USB PD -protokollan avulla virtaa voidaan siirtää mahdollisimman nopeasti latauslaitteesta radiolaitteeseen lyhentämättä akun käyttöikää.
2 artikla

Saattaminen osaksi kansallista lainsäädäntöä

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 23 päivänä heinäkuuta 2023. Niiden on viipymättä toimitettava nämä säännökset kirjallisina komissiolle.

Niiden on sovellettava näitä säännöksiä 23 päivänä lokakuuta 2023.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
1)

Korvataan 1 artiklan 2 kohta seuraavasti: ”2. Erottuvuuden, yhtenäisyyden ja pysyvyyden osalta: a) liitteessä I mainittujen lajien tulee täyttää edellytykset, jotka yhteisön kasvilajikeviraston hallintoneuvosto on määritellyt erottuvuuden, yhtenäisyyden ja pysyvyyden testausta koskevissa protokollissaan, jotka on mainittu kyseisessä liitteessä; b) liitteessä II mainittujen lajien osalta on noudatettava testauksen yleisohjeita, jotka kansainvälinen uusia kasvilajikkeita suojaava liitto (UPOV) on laatinut erottuvuutta, yhtenäisyyttä ja pysyvyyttä koskevien testien tekemisestä ja jotka on esitetty kyseisessä liitteessä. Poiketen siitä, mitä ensimmäisessä alakohdassa säädetään, luonnonmukaiseen tuotantoon soveltuvat luonnonmukaiset lajikkeet, jotka kuuluvat liitteessä III olevassa A osassa lueteltuihin lajeihin, voivat sen sijaan yhtenäisyyden osalta täyttää kyseisessä liitteessä olevassa B osassa luetellut edellytykset. Jäsenvaltioiden on 31 päivään joulukuuta 2030 asti ilmoitettava komissiolle ja muille jäsenvaltioille vuosittain viimeistään 31 päivänä joulukuuta lajikerekisteröintihakemusten lukumäärä ja kyseisten luonnonmukaisten lajikkeiden erottuvuuden, yhtenäisyyden ja pysyvyyden varmistamiseksi tehtävien tarkastusten tulokset.”;
1)

Muutetaan 1 artikla seuraavasti: a) Korvataan 2 kohta seuraavasti: ”2. Erottuvuuden, yhtenäisyyden ja pysyvyyden osalta, sanotun kuitenkaan rajoittamatta toisen alakohdan soveltamista: a) liitteessä I mainittujen lajien tulee täyttää edellytykset, jotka yhteisön kasvilajikeviraston hallintoneuvosto on määritellyt erottuvuuden, yhtenäisyyden ja pysyvyyden testausta koskevissa protokollissaan, jotka on mainittu kyseisessä liitteessä; b) liitteessä II mainittujen lajien osalta on noudatettava testauksen yleisohjeita, jotka kansainvälinen uusia kasvilajikkeita suojaava liitto (UPOV) on laatinut erottuvuutta, yhtenäisyyttä ja pysyvyyttä koskevien testien tekemisestä ja jotka on esitetty kyseisessä liitteessä. Poiketen siitä, mitä ensimmäisessä alakohdassa säädetään, luonnonmukaiseen tuotantoon soveltuvat luonnonmukaiset lajikkeet, jotka kuuluvat liitteessä IV olevassa A osassa lueteltuihin lajeihin, voivat yhtenäisyyden osalta sen sijaan täyttää kyseisessä liitteessä olevassa B osassa luetellut edellytykset. Jäsenvaltioiden on 31 päivään joulukuuta 2030 asti ilmoitettava komissiolle ja muille jäsenvaltioille vuosittain viimeistään 31 päivänä joulukuuta lajikerekisteröintihakemusten lukumäärä ja kyseisten luonnonmukaisten lajikkeiden erottuvuuden, yhtenäisyyden ja pysyvyyden varmistamiseksi tehtävien tarkastusten tulokset.” b) Lisätään 3 kohtaan toinen ja kolmas alakohta seuraavasti: ”Poiketen siitä, mitä ensimmäisessä alakohdassa säädetään, viljely- tai käyttöarvon osalta luonnonmukaiseen tuotantoon soveltuvat luonnonmukaiset lajikkeet, jotka kuuluvat liitteessä IV olevassa A osassa lueteltuihin lajeihin, voivat viljely- tai käyttöarvon osalta sen sijaan täyttää kyseisessä liitteessä olevassa B osassa vahvistetut edellytykset. Jäsenvaltioiden on 31 päivään joulukuuta 2030 asti ilmoitettava komissiolle ja muille jäsenvaltioille vuosittain viimeistään 31 päivänä joulukuuta hakemusten lukumäärä ja kyseisten luonnonmukaisten lajikkeiden viljely- tai käyttöarvoa koskevien tarkastusten tulokset.”
(12)

Jotta voidaan tarjota yhteensopivia MRI-laitteita terveyspalveluja varten ja antaa aikaa lyijyttömien vaihtoehtojen kehittämiseen, on aiheellista uusia poikkeus, jonka soveltamisalaa on tarkistettu, enintään seitsemän vuoden ajaksi 30 päivään kesäkuuta 2027 saakka direktiivin 2011/65/EU 5 artiklan 2 kohdan ensimmäisen alakohdan mukaisesti. Kun otetaan huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.
(8)

Tällä hetkellä ei ole mahdollista korvata tai muulla tavoin lopettaa lyijyn käyttöä suprajohtavassa materiaalissa ja siihen liittyvissä juotteissa vaihtoehdolla, jolla on sama tekninen suorituskyky, eikä asian odoteta lähitulevaisuudessa muuttuvan. Pyydetty poikkeus on Euroopan parlamentin ja neuvoston asetuksen (EY) N:o 1907/2006 (3) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.